## Na temelju članaka 109. stavka 4. Zakona o prostornom uređenju (“Narodne novine” broj 153/13, 65/17, 114/18, 39/19. i 98/19), članka 32. Statuta Općine Kalnik („Službeni glasnik Koprivničko-križevačke županije“ broj 5/13. i 4/18) i Odluke o izradi IV. Izmjena i dopuna Prostornog plana uređenja Općine Kalnik („Službeni glasnik Koprivničko-križevačke županije“ broj 11/19), Općinsko vijeće Općine Kalnik na 17. sjednici održanoj 23. prosinca 2019. godine donijelo je

## **ODLUKU**

**o donošenju IV. Izmjena i dopuna Odluke o donošenju**

 **Prostornog plana uređenja Općine Kalnik**

## **I. TEMELJNE ODREDBE**

1.

Odlukom o donošenju IV. Izmjena i dopuna Odluke o donošenju Prostornog plana uređenja Općine Kalnik (u daljnjem tekstu: Odluka) donose se IV. Izmjene i dopune Odluke o donošenju Prostornog plana uređenja Općine Kalnik (u daljnjem tekstu: Prostorni plan) („Službeni glasnik Koprivničko-križevačke županije“ broj 2/08, 6/11, 6/17. i 14/17 - pročišćeni tekst).

 Izrada Prostornog plana utvrđena je Odlukom o izradi IV. Izmjena i dopuna Prostornog plana uređenja Općine Kalnik, donesenoj od strane Općinskog vijeća Općine Kalnik („Službeni glasnik Koprivničko-križevačke županije“ broj 11/19).

 Prostorni plan je izradila tvrtka Akteracija d.o.o. iz Zagreba.

1.

 Prostorni plan sadržan je u Elaboratu "IV. Izmjene i dopune Prostornog plana uređenja Općine Kalnik", koji se sastoji od:

## • ODREDBI ZA PROVEDBU

## • OBRAZLOŽENJA

## • OVLAŠTENJA I UPISA

## • GRAFIČKOG DIJELA

* + Kartografski prikazi u mjerilu 1:25.000:
		- 1. Korištenje i namjena površina
		- 2.2. Infrastrukturni sustavi – Energetski sustavi
	+ Kartografski prikazi u mjerilu 1:5.000:
		- 4.2.1. Građevinska područja naselja – Kalnik – središnji dio naselja

## • OBVEZNIH PRILOGA.

1.

 Prostorni plan utvrđuje uvjete za uređivanje prostora Općine Kalnik (u daljnjem tekstu: Općina), određuje svrhovito korištenje, namjenu, oblikovanje, obnovu i saniranje građevinskog i drugog zemljišta, zaštitu okoliša, te zaštitu spomenika kulture i osobito vrijednih dijelova prirode na području Općine.

1.

 Granice obuhvata Prostornog plana su administrativne granice Općine kao jedinice lokalne samouprave određene Zakonom o područjima županija, gradova i općina u Republici Hrvatskoj („Narodne novine“ broj 86/06, 125/06 – ispravak, 16/07 – ispravak, 95/08 – Odluka Ustavnog suda Republike Hrvatske, 46/10 – ispravak, 145/10, 37/13, 44/13, 45/13. i 110/15).

 Granice obuhvata Općine prikazane su na svim kartografskim prikazima u mjerilu 1:25000.

 U skladu sa Zakonom iz stavka 1. ovoga članka u sastavu Općine su naselja: Kalnik, Borje, Kamešnica, Obrež Kalnički, Popovec Kalnički, Potok Kalnički, Šopron i Vojnovec Kalnički.

1.

 Općinski načelnik Općine Kalnik donio je Odluku kojom se utvrđuje da nije potrebno provesti postupak strateške procjene niti ocjenu o potrebi strateške procjene utjecaja na okoliš za IV. Izmjene i dopune Prostornog plana uređenja Općine Kalnik (KLASA: 350-02/19-01/04, URBROJ: 2137/23-19-4, od 9. srpnja 2019.), nakon provedenog postupka Ocjene o potrebi strateške procjene utjecaja na okoliš.

## **II. ODREDBE ZA PROVEDBU**

1.

 U članku 7., stavku 1., točka 1. mijenja se i glasi: “

## 1. Površine za razvoj i uređenje naselja:

## 1.1. Građevinsko područje naselja

* izgrađeni dio građevinskog područja naselja,
* neizgrađeni dio građevinskog područja naselja,
* javna i društvena namjena (D-javna i društvena, D2-socijalna, D3-zdravstvena, D5-školska, D7-kulturna, D8-vjerska, D9-vatrogasni dom),
* javna i društvena / poslovna namjena (D/K)
* gospodarska namjena – ugostiteljsko-turistička (T)
* športsko-rekreacijska namjena (R)
* javne zelene površine (Z1-park, Z2-Biblijski vrt mira).”.

 U članku 15., stavku 4., iza teksta “ovog Plana.” dodaje se tekst: “Za gradnju građevina ugostiteljsko-turističke namjene na zasebnoj čestici unutar građevinskog područja naselja, primjenjuju se lokacijski uvjeti iz članka 70.”.

 Iza članka 45.d, dodaje se naslov i članak 45.e koji glase: “

### **2.2.11. Uvjeti za gradnju i uređenje na površinama javne i društvene / poslovne namjene unutar građevinskog područja naselja**

## **Članak 45.e**

 Uvjeti za gradnju i uređenje na površinama javne i društvene / poslovne namjene unutar građevinskog područja naselja dani su u poglavlju 4. "Uvjeti smještaja društvenih djelatnosti".”.

 U članku 69., stavku 3., tekst “Na svim površinama ugostiteljsko-turističke namjene omogućuje se uređenje staza, dječjih igrališta, mjesta za sjedenje i boravak (sjenica i slično), nadstrešnica, vidikovaca, ograda, fontana, informativnih ploča i putokaza te drugih sličnih zahvata u prostoru te građevina prometne i komunalne infrastrukture.” se briše.

 U istom članku, dodaju se novi stavci 5. i 6. koji glase:

 “Građevine ugostiteljsko-turističke djelatnosti moguće je graditi i na zasebnoj čestici kao zgrade osnovne namjene unutar građevinskog područja naselja na površini pretežito stambene namjene.

 Na svim građevnim česticama planiranim za gradnju građevina ugostiteljsko-turističke namjene omogućuje se uređenje staza, dječjih igrališta, mjesta za sjedenje i boravak (sjenica i slično), nadstrešnica, vidikovaca, ograda, fontana, informativnih ploča i putokaza te drugih sličnih zahvata u prostoru te građevina prometne i komunalne infrastrukture.”.

 U članku 70., stavku 1., iza teksta “unutar građevinskih područja naselja” dodaje se tekst “na zasebnoj čestici na površini pretežito stambene namjene, unutar građevinskog područja naselja na površini gospodarske namjene - ugostiteljsko-turističke”.

 U istom članku, istom stavku, podstavku 7., riječ “članka” mijenja se riječju “stavka”.

 U istom članku, istom stavku, dodaje se novi podstavak 8. koji glasi: “

* iznimno od podstavka 6. ovoga stavka, u centru naselja Kalnik, unutar granice središnjeg dijela naselja Kalnik označene na kartografskim prikazima 4. "Građevinska područja naselja", dozvoljava se maksimalni kig=0,6”.

 U istom članku, istom stavku, dosadašnji podstavci 8. - 16. postaju podstavci 9. - 17.

 Ispred članka 72.a dodaje se naslov koji glasi: “4.1.1. Površine javne i društvene namjene unutar građevinskog područja naselja”.

 U članku 72.a dodaju se novi stavci 3. i 4. koji glase: “

 Planom je određena površina javne i društvene / poslovne namjene (D/K) unutar građevinskog područja naselja Kalnik predviđena za gradnju zgrada javne i društvene namjene, tržnice i uređenja trga.

 Izgradnja na svim površinama javne i društvene namjene te površini javne i društvene / poslovne namjene unutar građevinskog područja naselja iz ovog članka, moguća je neposrednom provedbom ovog Plana.”.

 U istom članku, dosadašnji stavak 3. postaje stavak 5.

 Članak 72.d mijenja se i glasi: “

## **Članak 72.d**

 Na površini javne i društvene / poslovne namjene (D/K) iz članka 72.a, dozvoljena je gradnja i uređenje:

* doma zdravlja i drugih zgrada javne i društvene namjene,
* tržnice,
* multimedijalne (višenamjenske) dvorane,
* ugostiteljskih sadržaja,
* staza, dječjih igrališta, mjesta za sjedenje i boravak (sjenica i sl.), nadstrešnica, vidikovaca, ograda, fontana, informativnih ploča i putokaza te drugih sličnih zahvata u prostoru,
* trga i zelenih površina,
* prometne i komunalne infrastrukture.

 Za površinu iz prethodnog stavka određuju se sljedeći lokacijski uvjeti:

* na predmetnoj površini je moguće formirati jednu ili više čestica,
* najmanja veličina građevne čestice nije određena, a najveća je jednaka površini zone,
* na građevnoj čestici je dozvoljena gradnja jedne ili više zgrada osnovne namjene (javne i društvene odnosno poslovne namjene) te jedna ili više pomoćnih građevina,
* najveći dopušteni koeficijent izgrađenosti (kig) je 0,6,
* najveći dopušteni koeficijent iskorištenosti (kis) je 1,2,
* najveći dopušteni broj etaža je 1 podzemna i 3 nadzemne (Po/Su+P+1+Pt),
* najmanja udaljenost zgrada osnovne namjene i pomoćnih građevina do regulacijske linije je 5 m, a od susjedne čestice 3 m,
* najmanja udaljenost između pojedinih građevina na istoj građevnoj čestici je (h1+h2) / 2, ali ne manje od 4 m,
* najmanje 25% površine mora se urediti kao zelena površina na prirodnom tlu,
* potreban broj parkirnih mjesta mora se osigurati na vlastitoj građevnoj čestici ili na građevnoj čestici u neposrednoj blizini (do 150 m) ili na javnom parkiralištu u neposrednoj blizini (do 150 m).”.

 Članci 72.e i 72.f se brišu.

 Iza članka 73. dodaje se naslov i članci 73.a, 73.b i 73.c, koji glase: “

### **4.1.2. Površine javne i društvene namjene izvan naselja**

## **Članak 73.a**

 Planom su određena sljedeća izdvojena građevinska područja izvan naselja javne i društvene namjene, sva označena kao projekti od važnosti za Općinu:

* zdravstvene (D3) za gradnju Europskog dijagnostičkog centra i Anoreksičnog centra Europe (projekt "Kalnik za zdravlje"),
* kulturne (D7) za gradnju Muzeja povijesti Kalnika (u naselju Borje),
* kulturne (D7) za gradnju Muzeja starih zanata (u naselju Kalnik),

## prikazana na kartografskim prikazima 1. "Korištenje i namjena površina" i 4. "Građevinska područja naselja".

## **Članak 73.b**

 Na površini izdvojenog građevinskog područja izvan naselja javne i društvene namjene, iz članka 73.a, određenoj za gradnju zdravstvenih ustanova (D3), dozvoljena je gradnja i uređenje:

* zdravstvenih ustanova – ambulante, poliklinike, smještajnih jedinica za pacijente sa pratećim sadržajima (trgovačkim, uslužnim i slično),
* staza, dječjih igrališta, mjesta za sjedenje i boravak (sjenica i slično), nadstrešnica, vidikovaca, ograda, fontana, informativnih ploča i putokaza te drugih sličnih zahvata u prostoru,
* zelenih površina,
* prometne i komunalne infrastrukture.

 Za površinu javne i društvene namjene - zdravstvene (D3), iz stavka 1. ovog članka, određuje se obveza izrada Urbanističkog plana uređenja uz sljedeće smjernice:

* najmanja veličina čestice je 1500 m2, a najveća je jednaka površini zone,
* na čestici je dozvoljena gradnja jedne ili više zgrada osnovne namjene te jedna ili više pomoćnih građevina,
* najveći dopušteni koeficijent izgrađenosti (kig) je 0,4,
* najveći dopušteni broj etaža je 1 podzemna i 4 nadzemne (Po/Su+P+3),
* Urbanističkim planom uređenja može se odrediti i veći broj etaža od onog iz prošle alineje,
* najmanja udaljenost do regulacijske linije je 10 m, a od susjedne čestice 5 m,
* najmanje 40% površine mora se urediti kao zelena površina na prirodnom tlu,
* potreban broj parkirnih mjesta potrebno je osigurati na vlastitoj građevnoj čestici.

## **Članak 73.c**

 Na površinama izdvojenih građevinskih područja izvan naselja javne i društvene namjene, iz članka 73.a, određenim za gradnju kulturnih ustanova (D7), dozvoljena je gradnja i uređenje:

* zgrade muzeja, ugostiteljsko-turističkih sadržaja, spremišta i slično,
* staza, vanjskih izložbenih prostora, dječjih igrališta, mjesta za sjedenje i boravak (sjenica i slično), nadstrešnica, vidikovaca, ograda, fontana, informativnih ploča i putokaza te drugih sličnih zahvata u prostoru,
* zelenih površina,
* prometne i komunalne infrastrukture.

 Lokacijski uvjeti na površinama iz stavka 1. ovog članka, određuju se kao za građevine javne i društvene namjene unutar građevinskog područja naselja.”.

 Dosadašnji članak 73.a postaje članak 73.d.

 U članku 86., stavku 1., iza teksta “građevnoj čestici,” dodaje se tekst “s mogućnošću prilaza s javne površine do njih,”.

 U članku 140., stavku 1., dodaje se novi podstavak 1. koji glasi: “

- Procjeni rizika od velikih nesreća za Općinu Kalnik,”.

 U istom članku, istom stavku, dosadašnji podstavci 1.- 3. postaju podstavci 2. - 4., a u dosadašnjem podstavku 3., sad podstavku 4. briše se točka i stavlja zarez na kraju.

 U istom članku, istom stavku, dodaje se podstavak 5. koja glasi: “

 - Pravilnik o postupku uzbunjivanja stanovništva.”.

## **III. PRIJELAZNE I ZAVRŠNE ODREDBE**

1.

 Elaborat IV. Izmjena i dopuna Prostornog plana uređenja Općine Kalnik izrađen je u sedam (7) primjeraka izvornika ovjerenih pečatom Općinskog vijeća Općine i potpisom predsjednika Općinskog vijeća Općine.

 Izvornici iz stavka 1. ovog članka dostavit će se:

- Ministarstvu graditeljstva i prostornoga uređenja jedan primjerak,

- Zavodu za prostorno uređenje Koprivničko-križevačke županije jedan primjerak,

- Koprivničko-križevačkoj županiji - Upravnom odjelu za prostorno uređenje, gradnju, zaštitu okoliša i zaštitu prirode dva primjerka,

- Općini dva primjerka koji se čuvaju u pismohrani Općine,

- Akteraciji d.o.o. jedan primjerak.

 Izvornik Elaborata IV. Izmjena i dopuna prostornog plana uređenja Općine Kalnik izrađen je i u digitalnom obliku, te se dostavlja i pohranjuje zajedno sa analognim oblikom Prostornog plana.

1.

 Praćenje provođenja ove Odluke obavljat će Općinsko vijeće Općine preko dokumenata praćenja stanja u prostoru (Izvješće o stanju u prostoru) čime će se utvrditi mjere koje treba predvidjeti i provesti u daljnjem razdoblju.

 Danom stupanja na snagu ove Odluke prestaju važiti sljedeći kartografski prikazi iz Odluke o donošenju III. Izmjena i dopuna Odluke o donošenju Prostornog plana uređenja Općine Kalnik („Službeni glasnik Koprivničko-križevačke županije“ broj 6/17):

* + - 1. Korištenje i namjena površina, u mjerilu 1:25.000
		- 2.2. Infrastrukturni sustavi – Energetski sustavi, u mjerilu 1:25.000
		- 4.2.1. Građevinska područja naselja – Kalnik – središnji dio naselja, u mjerilu 1:5.000.

 Kartografski prikazi iz stavka 1. ovoga članka zamjenjuju se novim kartografskim prikazima navedenim u članku 3. ove Odluke.

 Ova Odluka stupa na snagu osmog dana od dana objave u “Službenom glasniku Koprivničko-križevačke županije“.

**OPĆINSKO VIJEĆE OPĆINE KALNIK**

KLASA: 350-02/19-01/04

URBROJ: 2137/23-19-38

Kalnik, 23. prosinca 2019.

 **PREDSJEDNIK**:

 **Igor Tomić,** univ.bacc.ing.mech.